SAWAD อวดกำไรQ1/62 แตะ900ลบ. ชี้ผลงานปีนี้โตต่อเนื่อง หลังผนึก “คาเธ่ย์” เสริมแกร่งธุรกิจ
SAWAD อวดกำไรQ1/62 แตะ900ลบ. ชี้ผลงานปีนี้โตต่อเนื่อง หลังผนึก "คาเธ่ย์" เสริมแกร่งธุรกิจ
14 พ.ค. 2562

บริษัทศรีสวัสดิ์ คอร์ปอเรชั่น จำกัด(มหาชน) หรือ SAWAD รายงานผลการดำเนินงานงวดไตรมาส 1/62 (รวมบริษัทย่อย) สิ้นสุดวันที่ 31 มี.ค. 62 มีกำไรสุทธิดังนี้

ด้าน นางสาวธิดา แก้วบุตตา ผู้อำนวยการฝ่ายกลยุทธ์องค์กร SAWAD เปิดเผยถึงผลการดำเนินงานไตรมาสแรกสิ้นสุด 31 มีนาคม 2562 ว่า บริษัทมีรายได้จากดอกเบี้ย 1,657.69 ล้านบาท เพิ่มขึ้น 414.02 ล้านบาท หรือเพิ่มขึ้น 33.29% เมื่อเทียบกับงวดเดียวกันของปีก่อนหน้าที่มีรายได้ดอกเบี้ย 1,243.67 ล้านบาท ซึ่งเป็นผลมาจากการเติบโตของพอร์ตลูกหนี้จาก 23,467ล้านบาท ในช่วงสิ้นสุดไตรมาส1 ปี 2561 เพิ่มขึ้น 32 % เป็น 31,010 ล้านบาท ในช่วงสิ้นสุดไตรมาสแรกปี 2562 ทั้งนี้การเติบโตของพอร์ตลูกหนี้ดังกล่าวมาจากการขยายสาขาต่อเนื่อง ตามนโยบายของกลุ่มศรีสวัสดิ์จาก 2,490 สาขา เพิ่มเป็น 3,086 สาขาในช่วงระยะเวลาเดียวกัน
“บริษัทตั้งเป้าว่าจะขยายสาขาให้ครอบคลุมทั่วประเทศในปี 2565 จำนวน 3,500 สาขา เพื่ออำนวยความสะดวกให้กับลูกค้าที่ต้องการใช้สินเชื่อ” นางสาวธิดา กล่าว
สำหรับแนวโน้มผลการดำเนินงานในปีนี้ ยังเติบโตต่อเนื่อง หลังจากที่กฎระเบียบการปล่อยสินเชื่อมีความชัดเจนมากขึ้น ประกอบกับทางกลุ่มคาเธ่ย์ ไต้หวันซึ่งเป็นกลุ่มการเงินขนาดใหญ่และน่าเชื่อถือของไต้หวันได้ใส่เงินเพิ่มทุนให้กับบริษัทครบทั้งจำนวนกว่า 2.5 พันล้านบาท ส่งผลให้ฐานะการเงินของบริษัทมีความแข็งแกร่ง โดยระดับหนี้สินรวมต่อส่วนของผู้ถือหุ้นของกลุ่มบริษัทอยู่ที่ประมาณ 1.4 เท่า ซึ่งถือว่าต่ำมากหากเทียบกับบริษัทอื่นซึ่งอยู่ในกลุ่มธุรกิจเดียวกัน ซึ่งบริษัทตั้งเป้าหมายการเติบโตของบริษัทในปีนี้อยู่ที่ประมาณ 20-30%
“กลุ่มคาเธ่ย์ไต้หวัน ใส่เงินเพิ่มทุนมาครบแล้วทำให้สัดส่วนการถือหุ้นเพิ่มเป็นประมาณ 10% ซึ่งทางกลุ่มคาเธ่ย์ไต้หวัน ยืนยันว่าจะเข้ามาลงทุนในระยะยาวและจะเข้ามาเกื้อหนุนธุรกิจร่วมกันในอนาคต” นางสาวธิดากล่าว